পশ্চিমবঙ্গের মুখ্যমন্ত্রী
পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায়। তিনি রাজ্যের অষ্টম তথা প্রথম মহিলা মুখ্যমন্ত্রী। ২০১১ সালের বিধানসভা নির্বাচনে জয়লাভ করে ২০ মে তিনি মুখ্যমন্ত্রী রূপে শপথ গ্রহণ করেন। তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী।
পশ্চিমবঙ্গের মুখ্যমন্ত্রী
পশ্চিমবঙ্গের মুখ্যমন্ত্রী ভারতের পশ্চিমবঙ্গ রাজ্যের সরকার প্রধান। তিনি রাজ্য ক্যাবিনেটের মুখ্যমন্ত্রী ও পশ্চিমবঙ্গ বিধানসভার নেতা। ভারতের সংবিধান অনুসারে, পশ্চিমবঙ্গের রাজ্যপাল মুখ্যমন্ত্রীকে আনুষ্ঠানিকভাবে নিয়োগ করেন।